Die Kroonheuwel- Primêre Skool se o.10-seunswemspan het op die Fezile Dabi-kampioenskapsbyeenkoms twee rekords, in die 200 m-wisselslag en vryslag-aflos, opgestel. Van links is Christiaan Jonker, Christoff van Schalkwyk, Alex de Witt en AJ de Witt. Foto’s: Verskaf
Die Kroonheuwel- Primêre Skool se swemspan het goed gevaar op die Noord-Vrystaat- en Fezile Dabi-kampioenskapsbyeenkoms.
Die span was algeheel tweede op die Noord-Vrystaat-byeenkoms in Sasolburg op 3 en 4 Februarie.
Die swemmers het 16 eerste plekke, 17 tweede plekke en 10 derde plekke behaal.
Op die Fezile Dabi-byeenkoms het Kroonheuwel 15 eerste plekke, 16 tweede plekke en 13 derde plekke behaal.
Die o.10-seuns het in die 200 m-wisselslag en -vryslag-aflos rekords opgestel. Die wisselslag-rekord was 3:27, en is verbeter na 3:23. Die vryslag-rekord is van 2:46 na 2:44 verbeter. Christiaan Jonker, Christoff van Schalkwyk, Alex de Witt en AJ de Witt het vir die span geswem.
Die o.11-meisies het ook Ané Snyders, Isabelle Welgemoed, Cala Welgemoed en Kayla Welgemoed’n rekord in die 200 m-vryslag-aflos opgestel. Die tyd is van 2:47 na 2:40 verbeter.